Jerkbaits er en klassisk type af endegrej til dig, som er interesseret i at fange gedder. Fisker du med Jerkbait skal du være meget aktiv med bevægelsen i stangen. Det er nemlig denne, som giver et udslag eller det rul, der kan fange geddernes interesse. Denne type af endegrej er let at fiske med og er et alsidigt redskab, der kan benyttes af både professionelle og nybegyndere. Det er ikke kun gedder, som du kan fange med denne type fiskegrej. Du kan også sagtens fange aborre og sandarter. Jerkbaits er nemlig en type wobler, som du kan skabe liv i vandet med, når du “jerker” med stangen i små og store slag.